
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 270 (1) 


Διάθεση οπλιτών επιστημόνων σε ανώτατα εκπαιδευτικά και τεχνολο¬ 
γικά ιδρύματα και ερευνητικά κέντρα του δημόσιου τομέα, που υπά¬ 
γονται στο Υπουργείο Εθνικής Παιδείας και θρησκευμάτων ή επο¬ 
πτεύονται απ’ αυτό. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις της παρ. 7 άρθρου 12 του ν. 1763/1988 «Στρατο¬ 
λογία των Ελλήνων» (ΦΕΚ 57Α’). · 

β. Τη με αριθμό 258/89 γνωμοδότηση του Συμβουλίου της Επικρά¬ 
τειας, μετά από πρόταση των Υπουργών Εθνικής Άμυνας και Εθνικής 
Παιδείας και θρησκευμάτων, αποφασίζουμε: 

Άρθρο 1 

1. Επιτρέπεται η διάθεση οπλιτών επιστημόνων κατόχων διδακτ. δι¬ 
πλώματος ή τίλου μεταπτυχιακού σπουδών με ειδίκευση, σε ανώτα'τα 
εκπαιδευτικά και τεχνολιγικά ιδρύματα και ερευνητικά κέντρα του δη¬ 
μόσιου τομέα, που υπάγονται στο Υπουργείο Εθνικής Παιδείας και 
θρησκευμάτων ή εποπτεύονται απ’ αυτό, ανάλογα με τις δυνατότητες 
του Υπουργείου Εθνικής Άμυνας και εφόσον συντρέχουν κατά την ημε¬ 
ρομηνία διάθεσης οι εξής ειδικότερες προϋποθέσεις: 

α. Έχουν συμπληρώσει 9μηνη τουλάχιστον στρατιωτική υπηρε¬ 
σία. 

β. Το υπόλοιπο της θητείας τους δεν είναι μικρότερο των έξι μηνών. 

2. Ο διδακτορικός ή μεταπτυχιακός τίτλος σπουδών εκπαιδευτικών 
ιδρυμάτων του εξωτερικού θα πρέπει να έχει αναγνωρισθεί από την αρ¬ 
μόδια Ελληνική αρχή, όπου τούτο απαιτείται. 

Άρθρο 2 

1. Τα νομικά πρόσωπα της παρ. 1 του άρθρου 1 που επιθυμούν να 
διατεθούν σ’ αυτά οπλίτες επιστήμονες με τα απαιτούμενα προσόντα, 
απευθύνουν σχετική αίτηση στη ΔΣΑ/ΓΕΕΘΑ. Στην αίτηση που αφορά 


συγκεκριμένο ή συγκεκριμένα άτομα περιλαμβάνονται εμπεριστατω¬ 
μένα οι λόγοι της διάθεσης και,επισυνάπτονται φωτοαντίγραφα των τί¬ 
τλων σπουδών. Επίσης αναφέρεται συγκεκριμένα η εργασία στην οποία 
θα χρησιμοποιηθεί ο διατιθέμενος. 

2. Η διάθεση των οπλιτών της προηγούμενης παραγράφου γίνεται με 
απόφαση του Υπουργού Εθνικής Άμυνας μετά από εισήγηση της ΔΣΑ/ 
ΓΕΕΘΑ. Με την ίδια απόφαση ορίζεται η έναρξη και η διάρκεια της διά¬ 
θεσης. 

3. Με τη λήξη της διάθεσης οι οπλίτες οφείλουν να επιστρέφουν στις 
Μονάδες στις οποίες ανήκουν. 

Άρθρο 3 

1. Η διάθεση διακόπτεται και οι οπλίτες επιστρέφουν στις Μονάδες 
τους: » 

α. Αυτοδικαίως σε περίπτωση πολέμου. 

β. Με απόφαση του Υπουργού Εθνικής Άμυνας σε περίπτωση γενι¬ 
κής ή μερικής επιστράτευσης. Η διακοπή της διάθεσης στην περίπτωση 
αυτή είναι δυνητική και μπορεί να αφορά το σύνολο ή μέρος αυτών που 
έχουν διατεθεί. 

γ. Με απόφαση του Υπουργού Εθνικής Άμυνας μετά από αίτηση του 
οργάνου, που διοικεί το νομικό πρόσωπο κατά περίπτωση, είτε γιατί 
έχουν εκλείψει οι λόγοι διάθεσης, είτε γιατί οι οπλίτες δεν ανταποκρίνο- 
νται στις υποχρεώσεις και τα καθήκοντά τους. 

2. Με τη διακοπή της διάθεσης οι οπλίτες οφείλουν να επιστρέφουν 
στις Μονάδες στις οποίες ανήκουν. 

3. Κατά τη διάρκεια της διάθεσης οι οπλίτες: 

α. Ανήκουν διοικητικά στις Μονάδες από τις οποίες έχουν διατεθεί. 

β. Δικαιούνται τροφή σε χρήμα, όπως ορίζεται κάθε φορά. 

γ. Διατηρούν τη στρατιωτική ιδιότητα και υπάγονται στους στρατιω¬ 
τικούς κανονισμούς, ο δε χρόνος της διάθεσης υπολογίζεται ως χρόνος 
πραγματικής στρατιωτικής υπηρεσίας. 

δ. Απαλλάσσονται από τα στρατιωτικά καθήκοντά τους. 

ε. Διέπονται σχετικά με το ωράριο και τους όρους απασχόλησης από 
τις διατάξεις που ισχύουν κάθε φορά για το νομικό πρόσωπο στο οποίο 
έχουν διατεθεί, δεν δικαιούνται όμως αμοιβή για την εργασία τους. 

στ. Δικαιούνται τις προβλεπόμενες από τις ισχύουσες διατάξεις για 
τους οπλίτες άδειες, οι οποίες χορηγούνται με τη διαδικασία της παρ. 8 
του άρθρου 43 του ΣΚ 20-1. 

Άρθρο 4 

Η ισχύς του διατάγματος αυτού αρχίζει από τη δημοσίευσή του στην 
Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εθνικής "Αμυνας αναθέτουμε τη δημοσίευση και εκτέ¬ 
λεση του διατάγματος αυτού. 

. Αθήνα, 18 Μαΐου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΑΝ. ΧΑΡΑΛΑΜΠΟΠΟΥΛΟΣ ΓΙΩΡΓΟΣ ΠΑΠΑΙΜΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ" ΑΡΙΘ. 271 (2) 

"Ιδρυση Ακαδημαϊκού Ερευνητικού Ινστιτούτου Συστημάτων Επικοινω¬ 
νίας και Υπολογιστών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας υπόψη: 

1. Τις διατάξεις του άρθρου ΙΟπαρ. 7β'τουν. 1771/1988 «Τροπο¬ 
ποίηση και συμπλήρωση του συστήματος εισαγωγής σπουδαστών στην 
Τριτοβάθμια Εκπαίδευση και άλλες διατάξεις» (Α. 71). 

2. Τη γνώμη της γενικής συνέλευσης του τμήματος Ηλεκτρολόγων 
Μηχανικών του Εθνική Μεταοβίου Πολυτεχνείου (συνεδρίαση 
18.12.1986) και 

3. Την 242/1989 γνωμοδότηση του Συμβουλίου της Επικράτειας, 
με πρόταση των Υπουργών Εθνικής Παιδείας και θρησκευμάτων και 
Βιομηχανίας, Ενέργειας και Τεχνολογίας, αποφασίζουμε: 

"Αρθρο 1 
Ίδρυση 

1. Ιδρύεται Ακαδημαϊκό Ερευνητικό Ινστιτούτο με την επωνυμία «Ιν¬ 
στιτούτο Συστημάτων Επικοινωίας και Υπολογιστών» (ΙΣΕΥ). Τι Ινστι¬ 
τούτο ανήκει οργανικά στο Ε.Μ. Πολυτεχνείο και συνδέεται με το 
τμήμα Ηλεκτρολόγων Μηχανικών του ιδρύματος αυτού. 

2. Το ινστιτιούτο είναι ν.π.ι.δ. και έχει διοικητική και οικονομική αυ¬ 
τονομία 

"Αρθρο 2 
Σκοπός 

Σκοπός του ινσιτούτου είναι: 

α. Η διεξαγωγή έρευνας, η ανάπτυξη της τεχνογνωσίας και η μετα¬ 
φορά τεχνολογίας. 

β. Η ανάπτυξη της πληροφορικής στην Ελλάδα, 
γ. Η ανάπτυξη προϊόντων υψηλής τεχνολογίας για την στήριξη της 
ελληνικής ηλεκτρονικής βιομηχανίας, η ανάπτυξη των τηλεπικοινω¬ 
νιών και η αυτοματοποίηση της βιομηχανικής παραγωγής στην Ελ¬ 
λάδα. 

2. Τομείς (επιστημονικές περιοχές) δραστηριότητας του ινστιτούτου 
είναι κυρίως οι εξής: 

α. Συστήματα ανθρώπου μηχανής 
β. Τηλεπικοινωνίες 
γ. Βιομηχανική αυτοματοποίηση 
6. Υβριδικά και ολοκληρωμένα κυκλώματα 
ε. Λογικό εφαρμογών και συστήματα διοίκησης 
στ. Υλικό και υπολογιστικά συστήματα. 

3. Για την επίτευξη του σκοπού του το ινστιτούτο: 

α. Εκπονεί και διεξάγει μελέτες και ερευνητικά προγράμματα τα 
οποία αναφέρονται στην περιοχή των επιστημονικών ενδιαφερόντων του 
ινστιτούτου. 

β. Παράγει πρωτότυπα προϊόντα και παρέχει υπηρεσίες σχετικές με 
τις ερευνητικές και αναπτυξιακές δραστηριότητες του. 

γ. Προωθεί την ανάπτυξη σχέσεων και συνεργάζεται με άλλα ερευνη¬ 
τικά ιδρύματα του εσωτερικού ή του εξωτερικού τα οποία ασκούν όμοια 
ή συναφή δραστηριότητα. 

δ. Ειδικεύει επιστήμονες και τεχνικούς στους τομείς δραστηριότητάς 
του. 

ε. Προμηθεύεται τον απαραίτητο τεχνολογικό εξοπλισμό και 
στ. Αναπτύσσει οποιαδήποτε άλλη δραστηριότητα συναφή με τους 
σκοπούς του. 


"Αρθρο 3 

Διοίκηση του ινστιτούτου 

1. Το ινστιτούτο διοικείται και διευθύνεται από τον διευθυντή του, ο 
οποίος είναι μέλος του διδακτικού ερευνητικού προσωπικού της βαθμί¬ 
δας του καθηγητή ή του αναπληρωτή καθηγητή του τμήματος Ηλε¬ 
κτρολόγων Μηχανικών του Ε.Μ. Πολυτεχνείου. 

2. Για τη διαδικασία διορισμού, τα ειδικότερα προσόντα, τις αρμοδιό¬ 
τητες και τη διάρκεια της θητείας του διευθυντή εφαρμόζονται οι διατά¬ 
ξεις της παρ. 3 του άρθρου 10 του ν. 1771/1988 (Α.71). 

Άρθρο 4 

Επιστημονικό συμβούλιο 

- 1. Στο ινστιτούο λειτουργεί πενταμελές επιστημονικό συμβούλιο, το 
οποίο συγκροτείται κατά τα οριζόμενα στην παρ. 4 του άρθρου 10 του ν. 

1771/1988. 

2. Το επιστημονικό συμβούλιο έχει ιδίως τις ακόλουθες αρμοδιότη¬ 
τες: 

α. Διατυπώνει τη γνώμη του για τη σύνταξη του ερευνητικού και 
αναπτυξιακού έργου του ινστιτούτου. 

β. Αποτιμά το ερευνητικό έργο του ινστιτούτου και υποβάλλει σχε¬ 
τική έκθεση, η οποία και κοινοποιείται στον Υπουργό Εθνικής Παιδείας 
και θρησκευμάτων. 

γ. Εγκρίνει τον προϋπολογισμό, τον απολογισμό και τον ισολογισμό 
του ινστιτούτου. 

δ. Καταρτίζει τον εσωτερικό κανονισμό λειτουργίας του ινστιτούτου 
και τον υποβάλλει για έγκριση. 

ε. Ασκεί κάθε άλλη αρμοδιότητα που προβλέπεται από τον παρόν διά¬ 
ταγμα. 

3. Η θητεία των μελών του επιστημονικού συμβουλίου είναι τριετής. 

4. Η αποζημίωση των μελών και οι δαπάνες λειτουργίας του επιστη¬ 
μονικού συμβουλίου, στις οποίες περιλαμβάνονται τα εισιτήρια, τα οδοι¬ 
πορικά και τα έξοδα διαμονής των μελών, βαρύνουν τον προϋπολογισμό 
του ινστιτούτου και καθορίζονται με απόφαση των Υπουργών Οικονομι¬ 
κών και Εθνικής Παιδείας και θρησκευμάτων. 

Άρθρο 5 
Διάρθρωση 

1. Το Ινστιτούτο διαρθρώνεται ως εξής: 
α. Υπηρεσία υποστήριξης ερευνών 

β. Υπηρεσία εκδόσεων 
γ. Υπηρεσία προσωπικού 
δ. Οικονομική υπηρεσία και 
ε. Γραμματεία. 

2. Οι αρμοδιότητες που ασκεί κάθε μία από τις προηγούμενες μονά¬ 
δες είναι οι εξής: 

α. Η υπηρεσία υποστήριξης ερευνών παρέχει κάθε διοικητική υπο¬ 
στήριξη για την εκπόνηση και διεξαγωγή των ερευνητικών προγραμμά¬ 
των, μεριμνά για συγκέντρωση στοιχείων και πληροφοριών στους το¬ 
μείς που καλύπτουν οι δραστηριότητες του ινστιτούτου και συλλέγει τα 
αναγκαία στατιστικά και λοιπά συγκριτικά στοιχεία για την σχεδίαση 
και εκτέλεση των ερευνητικών προγραμμάτων. 

β. Η Υπηρεσία εκδόσεων μεριμνά για την έκδοση των δημοσιευμά¬ 
των και λοιπών εντύπων του ινστιτούτου και τη συγκρότηση και ενημέ¬ 
ρωση αρχείου υλικού. 

γ. Η Υπηρεσία προσωπικού χειρίζεται τα θέματα πρόσληψης και 
υπηρεσιακής κατάστασης του προσωπικού του ινστιτούτου και μεριμνά 
για τις μετακινήσεις του προσωπικού του ινστιτούτου στο εσωτερικό και 
εξωτερικό. 

δ. Η Οικονομική υπηρεσία μεριμνά για την κατάρτιση - έγκριση και 
εκτέλεση του τακτικού προϋπολογισμού καθώς και του προγράμματος 
δημοσίων επενδύσεων, διαχειρίζεται κάθε δαπάνη, μεριμνά για την εκ¬ 
καθάριση αποδοχών και γενικότερα αποζημιώσεων του προσωπικού, 
χειρίζεται όλα τα θέματα που σχετίζονται με τα ασφαλιστικά ταμεία, με¬ 
ριμνά για την είσπραξη κάθε εσόδου και την προμήθεια κάθε μηχανήμα¬ 
τος, υλικού, εφοδίου ή άλλου περιουσιακού στοιχείου. 

ε. Η Γραμματεία μεριμνά για την διακίνηση της αλληλογραφίας, τη 
δακτυλογράφηση και την αναπαραγωγή εγγράφων, τη φύλαξη και τον 
καθορισμό των χώρων του ινστιτούτου. - 

3. Η εσωτερική διάρθρωση σε επιμέρους μονάδες των υπηρεσιών του 
ιστιτούτου καθορίζεται με τον εσωτερικό κανονισμό λειτουργίας του. 

Άρθρο 6 

Επιστημονικό προσωπικό 

1. Το επιστημονικό προσωπικό αποτελείται από: 

α. Ερευνητές που είναι μέλη του διδακτικού ερευνητικού προσωπικού 
του τμήματος Ηλεκτρολόγων Μηχανικών του ΕΜΠ. 

β. Επισκέπτες εμπειρογνώμονες και αυνεργαζόμενους Ερευνητές, 
που μπορεΐνα είναι μέλη ΔΕΠ, επισκέπτες καθηγητές, εντεταλμένοι επί¬ 
κουροι, καθηγητές και ειδικοί επιστήμονες του Ε.Μ. Πολυτεχνείου ή 
άλλου Α.Ε.Ι. 

γ, Μεταπτυχιακούς φοιτητές του τμήματος Ηλεκτρολόγων Μηχανι¬ 
κών του Ε.Μ. Πολυτεχνείου. 

2. Ο αριθμός των θέσεων του επιστημονικού προσωπικού του ινστι¬ 
τούτου ορίζεται κατά κατηγορία ως εξής: 

- Δεκαοκτώ (18) θέσεις ερευνητών 

- Τρεις (3) θέσεις επισκεπτών εμπειρογνωμόνων 

- Τρεις (3) θέσεις συνεργαζομένων ερευνητών και 
-Δεκατρείς (13) θέσεις μεταπτυχιακών φοιτητών. 

Άρθρο 7 
Λοιπό προσωπικό 

1. Το λοιπό προσωπικό του ινστιτούτου διακρίνεται σε: 
α. Ειδικούς λειτουργικούς επιστήμονες 

β. Ειδικούς τεχνικούς επιστήμονες \ 

γ. Τεχνολόγους εφαρμογών 

δ. Τεχνικούς 

ε. Διοικητικό προσωπικό 

στ. Βοηθητικό προσωπικό 

2. Ο συνολικός αριθμός των θέσεων του προσωπικού αυτού ορίζεται 
σε τριάντα πέντε (35). 

3. Η απασχόληση του προσωπικού αφορά στην εκτέλεση ειδικών επι¬ 
στημονικών και τεχνικών εργασιών υποδομής και λειτουργίας τού ινστι¬ 
τούτου, στην υποστήριξη της έρευνας και στην στελέχωση των διοικητι¬ 
κών και οικονομικών υπηρεσιών. 

4. Η πρόσληψη γίνεται ύστερα από προκήρυξη των θέσεων. Στην 
προκήρυξη αναφέρονται η κατηγορία της θέσης, η ειδικότητα και τα ει¬ 
δικότερα προσόντα πρόσληψης. Η προκήρυξη των θέσεων γίνεται με 
απόφαση του διευθυντή και δημοσιεύεται σε μία (1) τουλάχιστον ημερή¬ 
σια εφημερίδα της Αθήνας. 

5. Προσόντα πρόσληψης ορίζονται: α) Για τους ειδικούς λειτουργι¬ 
κούς επιστήμονες: Διδακτορικό δίπλωμα ή μεταπτυχιακός τίτλος σπου¬ 
δών ή μεταπτυχιακή εξειδίκευση σε ερευνητικό ίδρυμα της ημεδαπής ή 
αλλοδαπής, που έχουν συνάφεια με τους επιστημονικούς και ερευνητι¬ 
κούς τομείς του ινστιτούτου. 

β) Για τους ειδικούς τεχνικούς επιστήμονες: Τα αντίστοιχα κατά ειδι¬ 
κότητα πτυχία ή διπλώματα ΑΕΙ της ημεδαπής, ή ισότιμα αντίστοιχης 
ειδικότητας σχολών της αλλοδαπής και εμπειρία σε θέματα υποδομής 
και υποστήριξης της έρευνας που αποδεικνύεται από βεβαιώσεις σχετι¬ 
κής προϋπηρεσίας τους. 

γ) Για τους τεχνολόγους εφαρμογών: Τα αντίστοιχα κατά ειδικότητα 
πτυχία των ΤΕΙ ή ΚΑΤΕΕ της χώρας ή ισότιμα της αλλοδαπής και 
εμπειρία σε θέματα υποδομής και υποστήριξης της έρευνας που αποδει- 
κνύεται από βεβαιώσεις σχετικής προϋπηρεσίας τους. 

δ) Για τους τεχνικούς: Απολυτήριο τεχνικού λυκείου ή τεχνικής σχο¬ 
λής δευτεροβάθμιας εκπαίδευσης ή απολυτήριο στοιχειώδους εκπαίδευ¬ 
σης και εμπειρία πέντε ετών στην ειδικότητα που αποδεικνύεται από βε¬ 
βαιώσεις προϋπηρεσίας τους.. .... 

ε) Για το διοικητικό προσωπικό: (ι) Για το προσωπικό πανεπιστημια¬ 
κής εκπαίδευσης (π.ε.): Πτυχίο ή δίπλωμα νομικών ή πολιτικών ή οικο¬ 
νομικών επιστημών ή κοινωνιολογίας ή διοίκησης επιχειρήσεων Α.Ε.Ι. 
της ημεδαπής, ή δίπλωμα ΑΣΟΕΕ ή ΠΑΣΠΕ ή ανώτατων βιομηχανι¬ 
κών σχολών της ημεδαπής ή ισότιμο προς το πιο πάνω δίπλωμα σχο¬ 
λών της ημεδαπής, (ιι). Για το προσωπικό τεχνολογικής εκπαίδεσης 
(τ.ε.): Πτυχίο ή δίπλωμα διοίκησης επιχειρήσεων ή λογιστικής Τ.Ε.Ι. ή 
ΚΑΤΕΕ ή ισότιμων σχολών της ημεδαπής ή αλλοδαπής. Για την πρόσ¬ 
ληψη του παραπάνω προσωπικού π.ε. και τ.ε. συνεκτιμάται και η 
γνώση μιας των γλωσσών Αγγλικής, Γαλλικής, Γερμανικής, Ρωσικής 
ή Ιταλικής, που αποδεικνύεται από σχετικές βεβαιώσεις ή πιστοποιη¬ 
τικά ή με ειδική εξέταση, (ιιι). Για το προσωπικό δευτεροβάθμιας εκπαί¬ 
δευσης (δ.ε.) Απολυτήριο γενικού λυκείου ή εξαταξίου γυμνασίου ή απο¬ 
λυτήριο τεχνικού - επαγγελματικού λυκείου του τμήματος υπαλλήλων 


γραφείου (διοίκησης) ή λογιστηρίου; 

Ειδικότερα οι προσλαμβανόμενοι για γραμματείς, πρέπει να γνωρί¬ 
ζουν άριστα μια από τις γλώσσες Αγγλική, Γαλλική, Γερμανική, Ρωσ- 
σική ή Ιταλική, που διαπιστώνεται με ειδική εξέταση. 

στ) Για το βοηθητικό προσωπικό: Απολυτήριο τριταξίου γυμνασίου ή 
δημοτικού ή ειδικότητα ή εμπειρία που ορίζεται με την προκήρυξη και 
αποδεικνύεται από σχετική βεβαίωση ή με ειδική εξέταση. 

6. Το προσωπικό του παρόντος άρθρου προσλαμβάνεται με σύμβαση 
εργασίας ιδιωτικού δικαίου ορισμένου χρόνου. Στη σύμβαση ορίζονται 
και οι καταβαλλόμενες μηνιαίες αποδοχές, το ύψος των οποίων καθορί¬ 
ζεται το επιστημονικό συμβούλιο, ύστερα από εισήγηση του διευθυντή. 

Άρθρο 8 

Έκτακτο προσωπικό 

Για την κάλυψη εκτάκτων ή παροδικών αναγκών είναι δυνατή με 
απόφαση του διευθυντή ή πρόσληψη προσωπικού με σύμβαση εργασίας 
ορισμένου χρόνου, πέραν του αριθμού των θέσεων που προβλέπονται στο 
προηγούμενο· άρθρο, σύμφωνα με τις διατάξεις του άρθρου 24 του ν. 
1514/1985 (Α.13). 

Άρθρο 9 

Υποχρεώσεις - Δικαιώματα, Πειθαρχικό δίκαιο - 
Λύση σύμβασης εργασίας 

1. Στο προσωπικό του ινστιτούτου, εκτός από το προσωπικό που έχει 
την ιδιότητα του μέλους Δ.Ε.Π., έχουν ανάλογη εφαρμογή οι διατάξεις 
(υποχρεώσεις - δικαιώματα) των άρθρων 14 έως και 25 του π.δ. 410/ 
1988 (Α. 191). 

2. Οι διατάξεις των άρθρων 37 (έννοια πειθαρχικού αδικήματος), 38 
(πειθαρχικά αδικήματα), 39 (πειθαρχικές ποινές) και 45 (λοιπές πει¬ 
θαρχικές διατάξεις) του π.δ. 410/1988, όπως κάθε φορά ισχύουν για 
το με σύμβαση εργασίας ιδιωτικού δικαίου προσωπικό του δημοσίου, 
εφαρμόζονται και στο προσωπικό του ινστιτούτου. Πειθαρχική δικαιο¬ 
δοσία γιά το επιστημονικό, προσωπικό εκτός από το προσωπικό που 
έχει την ιδιότητα του μέλους ΔΕΠ ασκεί ο διευθυντής του ινστιτούτου 
και το επιστημονικό συμβούλιο, ενώ για το λοιπό προσωπικό ο διευθυ¬ 
ντής. 

3. Στο προσωπικό του ινστιτούτου έχουν επίσης ανάλογη εφαρμογή 
οι διατάξεις των άρθρων 46 (περιπτώσεις λύσης της σύμβασης εργα¬ 
σίας), 47 (έκπτωση), 48 έως και 52 (απόλυση), 53 και 54 (καταγγελία 
της σύμβασης εργασίας υπό του ινστιτούτου ή του απασχολουμένου) και 
55 (αποζημίωση). Όπου στις παραπάνω διατάξεις προβλέπεται λήψη 
απόφασης οργάνων ή υπηρεσιακού συμβουλίου, την απόφαση αυτή 
λαμβάνει ο διευθυντής, ύστερα από γνώμη του επιστημονικού συμβου¬ 
λίου, η οποία δεν δημοσιεύεται στην Εφημερίδά της Κυβερνήσεως. 

. ' * ■}, · · 

.Άρθρο 10 

Πόροι - Διαχείριση - Απαλλαγές 

1. Πόροι του ινστιτούτου είναι: 

α. Η επιχορήγηση από τον τακτικό προϋπολογισμό του Υπουργείου 
Εθνικής Παιδείας και Θρησκευμάτων για την κάλυψη των εξόδων της 
λειτουργίας και της μισθοδοσίας του προσωπικού του. 

β. Η επιχορήγηση από το πρόγραμμα δημοσίων επενδύσεων του 
Υπουργείου Εθνικής Παιδείας και Θρησκευμάτων. 

γ. Έσοδα από την εκτέλεση ερευνητικών προγραμμάτων για λογα¬ 
ριασμό τρίτων (δημοσίων υπηρεσιών, διεθνών και μη οργανισμών, 
ν.π.δ.δ., ν.π.ι.δ. και ιδιωτών). 

δ. Έσοδα από την παροχή υπηρεσιών ή την πώληση των προϊόντων 
που παράγει το ινστιτούτο. 

ε. Δωρεές και άιλλες παροχές τρίτων. 

-στ. Επιχορηγήσεις από άλλες πηγές. 

2. Οι πόροι και τα έσοδα του ινστιτούτου από οποιαδήποτε πηγή και 
αν προέρχονται, κατατίθενται σε λογαριασμό τράπεζας και η ανάληψη, 
διάθεση ή πραγματοποίηση οποιαδήποτε δαπάνης από το λογαριασμό 
αυτό, γίνεται με ειδική εντολή του διευθυντή ή του νόμιμα εξουσιοδοτη¬ 
μένου από αυτόν. 

3. Τι ινστιτούτο απαλλάσσεται από την καταβολή δασμών, φόρων 
και τελών οποιασδήποτε φύσης για τα εισαγομένα από αυτό ερευνητικά 
όργανα, εξαρτήματά τους ή άλλα υλικά εξοπλισμού που είναι αναγκαία 
για την εκπλήρωση του σκοπού του, σύμφωνα με τις διατάξεις των άρ¬ 
θρων 8 και 23 παρ. 4 του Ν. 1514/1985 (Α. 13). 

Άρθρο 11 

Προμήθειες - Εκτελέσεις εργασιών 

1. Οι προμήθειες αναλωσίμων ή μη υλικών, οργάνων, μηχανημάτων 
επίπλων και σκευών, εργαστηριακού εξοπλισμού και, βιβλίων και η 
εκτέλεση εργασιών οποιουδήποτε είδους που είναι αναγκαίες για την 
εκτέλεση των ερευνητικών προγραμμάτων, πραγματοποιούνται με 
εντολή του διευθυντή του ινστιτούτου ύστερα από απόφαση του επιστη¬ 
μονικού συμβουλίου. 

2. Προμήθειες ή εκτελέσεις έργων μέχρι 500.000 δραχμές η κάθε 
μια γίνονται απευθείας χωρίς διαγωνισμό ή λήψη προσφορών ύστερα 
από εκτίμηση των τιμών που προσφέρει η αγορά. 

3. Προμήθειες ή εκτελέσεις εργασιών δαπάνης ποσού από 500.000 
δραχμές και πάνω γίνονται με πρόχειρο μειοδοτικό διαγωνισμό και 
πλήρη αιτιολόγηση της επιλογής που κοινοποιείται στο επιστημονικό 
συμβούλιο ιδιαίτεροι στην περίπτωση που δεν επιλέγεται ο μειοδότης. 

Άρθρο 12 

Μισθώσεις ακινήτων, μεταφορικών μέσων και εξοπλισμού 

Οι μιθώσεις ακινήτων, μεταφορικών μέσων και εργαστηριακού ή μη- 
χοινικού εξοπλισμού που είναι αναγκαίες για την εκτέλεση των ερευνητι¬ 
κών προγραμμάτων του Ινστιτούτου, πραγματοποιούνται με τον ακό¬ 
λουθο τρόπο: 

α) Μισθώσεις που για κάθε μια το συνολικό ετήσιο μίσθωμα δεν υπερ¬ 
βαίνει τις 500.000 δραχμές γίνονται απευθείας χωρίς διαγωνισμό ή 
λήψη προσφορών, ύστερα από εκτίμηση των τιμών που προσφέρει η 
αγορά. 

β) Μισθώσεις πού για κάθε μια το συνολικό ετήσιο μίσθωμα υπερβαί¬ 
νει τις 500.000 δραχμές γίνονται με πρόχειρο μειοδοτικό διαγωνισμό 
και πλήρη αιτιολόγηση της επιλογής που κοινοποιείται στο επιστημο¬ 
νικό συμβούλιο ιδιαίτερα στην περίπτωση που δεν επιλέγεται ο μειοδό¬ 
της. 

γ. Οι παραπάνω μισθώσεις πραγματοποιούνται από τον διευθυντή 
του ινστιτούτου, ο οποίος υπογράφει και τα αναγκαία μισθωτήρια συμ¬ 
φωνητικά, ύστερα από απόφαση του επιστημονικού συμβουλίου. 

. β . .. Άρθρο 13 
Οικονομικός έλεγχος 

1. Ο τακτικός έλεγχος της οικονομικής διαχείρισης του ινστιτούτου 
και ο έλεγχος του ισολογισμού που πραγματοποιείται κάθε χρόνο από 
δύο (2) ορκωτούς λογιστές που ορίζονται με απόφαση του διευθυντή, 
από πίνακα δέκα (10) ορκωτών λογιστών που καταρτίζεται από το διοι¬ 
κητικό Συμβούλιο του Σώματος Ορκωτών Λογιστών, μετά από αίτηση 
του ινστιτούτου. Οι δαπάνες του ελέγχου βαρύνουν το ινστιτούτο. 

2. Ο έλεγχος των δαπανών ενεργείται με βάση τα πρωτότυπα δι- 
καιολογητικά, δηλαδή τα σχετικά τιμολόγια και αποδείξεις των προμη¬ 
θευτών ή δελτία παροχής υπηρεσιών, τα οποία τηρεί η οικονομική υπη¬ 
ρεσία του ινστιτούτου για κάθε πραγματοποιούμενη δαπάνη. 

3. Το διαχειριστικό έτος του ινστιτούτου συμπίπτει με το οικονομικό 
έτος. Το πρώτο διαχειριστικό έτος αρχίζει από την ημέρα ίδρυσης του 
ινστιτούτου. 

4. Οι ορκωτοί λογιστές που ασκούν τον τακτικό έλεγχο οικονομικής 
διαχείρισης του ινστιτούτου, υποβάλουν μέχρι το τέλος Ιουνίου κάθε 
έτους έκθεση για τη διαχείριση και τον απολογισμό του διαχειριστικού 
έτους που έληξε. Οι εκθέσεις υποβάλλονται στον Τπουργό Εθνικής Παι¬ 
δείας και Θρησκευμάτων, το επιστημονικό συμβούλιο του ινστιτούτου, 
τον διευθυντή του ινστιτούτου, καθώς και σε όλους τους φορείς που επι- 
χορήγησαν με οποιονδήποτε τρόπο το ινστιτούτο κατά το ελεγχόμενο 
χρονικό διάστημα. 

5. Ο Υπουργός Εθνικής Παιδείας και θρησκευμάτων μπορεί να ζη¬ 
τήσει οποτεδήποτε έκτακτους ελέγχους της οικονομικής διαχείρισης 
του ινστιτούτου που διενεργόύνται στην περίπτωση αυτή από Επιθεωρη¬ 
τές του Υπουργείου Οικονομικών. 

Άρθρο 14 

Εσωτερικός κανονισμός λειτουργίας 

Μέσα σε έξι (6) μήνες από την έναρξη λειτουργίας του ινστιτούτου, το 
επιστημονικό συμβούλιο καταρτίζει και υποβάλλει για έγκριση στον 
Υπουργό Εθνικής Παιδείας και Θρησκευμάτων τον εσωτερικό κανονι¬ 
σμό λειτουργίας του ινστιτούτου, σύμφωνα με τις διατάξεις του εδαφίου 
γ’ της παρ. 2 του άρθρου 10 του Ν. 1771/1988. 


Με τον εσωτερικό κανονισμό λειτουργίας ρυθμίζονται οι ειδικότερες 
αρμοδιότητες όλων των οργάνων, οι υποχρεώσεις του κάθε φύσης προ¬ 
σωπικού, ως και κάθε λεπτομέρεια που είναι αναγκαία για την εύρυθμη 
και αποδοτική λειτουργία του ινστιτούτου. Μέχρι την έκδοση του εσωτε¬ 
ρικού κανονισμού λειτουργίας, τα θέματα αυτά ρυθμίζονται με αποφά- 
σειθς του επιστημονικού συμβουλίου. ' 

Άρθρο 15 

Διάλυση του ινστιτούτου 

Σε περίπτωση διάλυσης του ινστιτούτου, τα περιουσιακά στοιχεία.του 
περιέρχονται, χωρίς άλλη διατύπωση στο Ε.Μ. Πολυτεχνείο. 

Η αναγκαία τυχόν εκκαθάριση ενεργείται από ίδιο ίδρυμα. 

Άρθρο 16 

Μεταβατικές διατάξεις 

Μέχρι να λειτουργήσουν στο τμήμα Ηλεκτρολόγων Μηχανικών του 
ΕΜΠ μεταπτυχιακά προγράμματα σπουδών, σύμφωνα με το άρθρο 81 
του Ν. 1566/1985 ως μεταπτυχιακοί φοιτητές μπορούν να προσλαμ¬ 
βάνονται οι ειδικοί μεταπτυχιακοί υπότροφοι ή οι υποψήφιοι που εκπο¬ 
νούν διδακτορική διατριβή στο τμήμα. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 11 Μαΐου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

I ΧΡΗΣΤΟΣ Α. ΣΑΡΤΖΕΤΑΚΗΣ 

’ ί ΟΙ ΥΠΟΥΡΓΟΙ 

’ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ ΒΙΟΜ. ΕΝΕΡΓΕΙΑΣ & ΤΕΧΝ/ΓΙΑΣ 

ΓΙΩΡΓΟΣ Α. ΠΑΠΑΝΔΡΕΟΥ ’ ΑΝΑΣΤΑΣΙΟΣ ΠΕΠΟΝΗΣ 
-♦— . 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 272 (3) 

Ίδρυση Ακαδημαϊκού Ερευνητικού Ινστιτούτου Ελληνικής Συνταγματι¬ 
κής Ιστορίας και Συνταγματικής Επιστήμης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Τις διατάξεις του άρθρου 10 παρ. 7β’ του Ν. 1771/1988 «Τρο¬ 
ποποίηση και συμπλήρωση του συστήματος εισαγωγής στην Τριτοβάθ¬ 
μια Εκπαίδευση και άλλες διατάξεις» (Α. 71). 

2. Την 243/1989 γνωμοδότηση του Συμβουλίου της Επικράτειας, 
με πρόταση των Υπουργών Εθνικής Παιδείας και Θρησκευμάτων και 
Βιομηχανίας, Ενέργειας και Τεχνολογίας, αποφασίζουμε: 

Άρθρο 1 

Ίδρυση 

1. Ιδρύεται Ακαδημαϊκό Ερευνητικό Ινστιτούτο με την επωνυμία «Ιν¬ 
στιτούτο Ελληνικής Συνταγματικής Ιστορίας και Συνταγματικής Επι¬ 
στήμης» (ΙΕΣΙΣΕ). Τι ινστιτούτο ανήκει οργανικά στο Πανεπιστήμιο 
Αθηνών και συνδέεται με το τμήμα Νομικής της Σχολής Νομικών, Οι¬ 
κονομικών και Πολιτικών Επιστημών. 

2. Το ινστιτιούτο είναι ν.π.ι.δ. και έχει διοικητική και οικονομική αυ¬ 
τονομία. 

Άρθρο 2 

Σκοπός και Γνωστικοί τομείς 

1. Σκοπός του ινστιτούτου είναι η έρευνα και η μελέτη στους παρα¬ 
κάτω γνωστικούς τομείς: 

α) Της ελληνικής συνταγματικής ιστορίας από την εθνική επανά¬ 
σταση του έτους 1821. 

β) Της γέννησης, διαμόρφωσης και λειτουργίας των πολιτικών θε¬ 
σμών του ελληνικού χώρου πριν και μετά την επανάσταση. 

γ) Της ελληνικής συνταγματικής επιστήμης. 

δ) Της οιλλοδαπής συνταγματικής επιστήμης και συνταγματικής 
ιστορίας και επέδρασαν και επιδρούν στη διαμόρφωση των ελληνικών 
πολιτικών θεσμών και της ελληνικής συνταγματικής επιστήμης. 

2. Για την εκπλήρωση του σκοπού του το ινστιτούτο: 

α) Καταρτίζει και εκτελεί βραχυπρόθεσμα και μακροπρόθεσμα ερευ¬ 
νητικά προγράμματα. ^ 

' β) Συνεργάζεται με ημεδαπά και αλλοδαπά ανώτατα εκπαιδευτικά 

ιδρύματα (ΑΕΙ), σχολές ή τμήματά τους, ημεδαπά και αλλοδαπά ερευ¬ 
νητικά κέντρα,· ινστιτούτα ή οργανισμούς του ίδιου ή συγγενικού επιστη¬ 
μονικού ενδιαφέροντος, τις επιστημονικές υπηρεσίες της Ελληνικής 
Βουλής και αλλοδαπών κοινοβουλίων, το Εθνικό Κέντρο Τεκμηρίωσης 
(Ε.Κ.Τ.) τόυ· Εθνικού Ιδρύματος Ερευνών (Ε.Ι.Ε,), καθώς επίσης με 
Υπουργεία και άλλους φορείς του δημοσίου ή ιδιωτικού τομέα και ιδιώ¬ 
τες, που κατέχουν αρχειακό υλικό, σχετικό με το αντικείμενο του ινστι¬ 
τούτου. 

γ) Συγκεντρώνει τις πηγές, συγκροτεί βιβλιοθήκη και αρχείο υλικού, 
προμηθεύεται τον απαραίτητο τεχνολογικό εξοπλισμό, οργανώνει σεμι¬ 
νάρια και συνέδρια και εκδίδει δημοσιεύμετα για την προβολή του έργου 
του. 

Άρθρο 3 

Διοίκηση του ινστιτούτου 

1. Τι ινστιτούτο διοικείται και διευθύνεται από το διευθυντή του, 0 
οποίος είναι μέλος του διδακτικού ερευνητικού προσωπικού της βαθμί¬ 
δας του καθηγητή ή του αναπληρωτή καθηγητή του τμήματος Νομικής 
του πανεπιστημίου Αθηνών. 

21 Για τη διαδικασία διορισμού, τα ειδικότερα προσόντα, τις αρμοδιό¬ 
τητες και τη διάρκεια της θητείας του διευθυντή ισχύουν οι διατάξεις της 
παραγράφου 3 του άρθρου 10 του Ν. 1771/1988 (Α 71). 

Άρθρο 4 

Επιστημονικό συμβούλιο 

1. Στο ινστιτούτο λειτουργεί πενταμελές επιστημονικό συμβούλιο, το 
οποίο συγκροτείται κατά τα οριζόμενα στην παράγραφο 4 του άρθρου 
10 του Ν. 1771/1988. Αν οι ερευνητές που απασχολούνται στο ινστι¬ 
τούτο και οι οποίοι ανήκουν στις βαθμίδες του καθηγητή ή του αναπλη¬ 
ρωτή καθηγητή είναι λιγότεροι από τέσσερις (4) το επιστημονικό συμ¬ 
βούλιο λειτουργεί νόμιμα μέχρις ότου συμπληρωθεί ο αριθμός αυτός. Σε 
καμμιά περίπτωση όμως ο αριθμός αυτός των ερευνητών δεν μπορεί να 
είναι μικρότερος των δύο (2). 

2. Το επιστημονικό συμβούλιο έχει ιδίως τις ακόλουθες αρμοδιότη¬ 
τες: 

α) Διατυπώνει τη γνώμη του για τη σύνταξη του ερευνητικού και 
αναπτυξιακού έργου του ινστιτούτου. 

β) Αποτιμά το ερευνητικό έργο του, ινστιτούτου και υποβάλλει σχε¬ 
τική έκθεση, η οποία και κοινοποιείται στον Υπουργό Εθνικής Παιδείας 
και θρησκευμάτων. 

γ) Εγκρίνει τον προϋπολογισμό, τον απολογισμό και τον ισολογισμό 
του ινστιτούου. 

δ) Καταρτίζει τον εσωτερικό κανονισμό λειτουργίας του ινστιτούτου 
και τον υποβάλλει για έγκριση. 

ε) Ασκεί κάθε άλλη αρμοδιότητα που προβλέπεται από το παρόν διά¬ 
ταγμα. 

3. Η θητεία των μελών του επιστημονικού συμβουλίου είναι τριετής. 

4. Η αποζημίωση των μελών και οι δαπάνες λειτουργίας του επιστη- 
μονικού συμβουλίου, στις οποίες περιλαμβάνονται τα εισιτήρια, τα οδοι¬ 
πορικά και τα έξοδα διαμονής των μελών, βαρύνουν τον προϋπολογισμό 
του ινστιτούτου και καθορίζονται με απόφαση των Υπουργών Οικονομι¬ 
κών και Εθνικής Παιδείας και Θρησκευμάτων. 

Άρθρο 5 

Διάρθρωση 

1. Το ινστιτούτο διαρθρώνεται ως εξής: - 
α) Υπηρεσία υποστήριξης ερευνών 

β) Υπηρεσία βιβλιοθήκης 
γ) Υπηρεσία προσωπικού 
δ) Οικονομική υπηρεσία και 
ε) Γραμματεία. 

2. Οι αρμοδιότητες που ασκεί κάθε μια από τις προηγούμενες μονά¬ 
δες είναι οι εξής: 

α) Η Υπηρεσία υποστήριξης ερευνών παρέχει κάθε διοικητική υπο¬ 
στήριξη για την κατάρτιση και εκτέλεση των ερευνητικών προγραμμά¬ 
των, μεριμνά για την συγκέντρωση στοιχείων και πληροφοριών στους 
γνωστικούς τομείς που καλύπτουν οι δραστηριότητες του ινστιτούτου 
και συλλέγει τα αναγκαία στατιστικά και λοιπά συγκριτικά στοιχεία για 
την σχεδίαση και εκτέλεση των ερευνητικών προγραμμάτων. 

β) Η Υπηρεσία βιβλιοθήκης μεριμνά για την οργάνωση και λειτουρ¬ 


γία της βιβλιοθήκης του ινστιτούτου, την τήρηση και ενημέρωση του βι¬ 
βλιογραφικού αρχείου και την έκδοση των δημοσιευμάτων και λοιπών 
εντύπων του ινστιτούτου. 

γ) Η Υπηρεσία προσωπικού χειρίζεται τα θέματα πρόσληψης και 
υπηρεσιακής κατάστασης του προσωπικού του ινστιτούτου και μεριμνά 
για τις μετακινήσεις του προσωπικού του ινστιτούτου στο εσωτερικό και 
το εξωτερικό. ^ 

δ) Η Οικονομική υπηρεσία μεριμνά για την κατάρτιση - έγκριση και ■ 
εκτέλεση του προϋπολογισμού του ινστιτούτου, καθώς και του προ¬ 
γράμματος δημοσίων επενδύσεων, διαχειρίζεται κάθε δαπάνη, μεριμνά 
για την εκκαθάριση αποδοχών και γενικότερα αποζημιώσεων, του προ¬ 
σωπικού, μεριμνά για την είσπραξη κάθε εσόδου και την προμήθεια 
κάθε μηχανήματος, υλικού, εφοδίου ή άλλου περιουσιακού στοι¬ 
χείου. 

ε) Η Γραμματεία μεριμνά για την διακίνηση της αλληλογραφίας, τη 
δακτυλογράφηση και την αναπαραγωγή εγγράφων, τη φύλαξη και τον 
καθορισμό των χώρων του ινστιτούτου. 

3. Η εσωτερική διάρθρωση σε επιμέρους μονάδες των υπηρεσιών του 
ινστιτούτου καθορίζεται με τον εσωτερικό κανονισμό λειτουργίας του. 

Άρθρο 6 ■■ 

Επιστημονικό προσωπικό 

1. Το Επιστημονικό προσωπικό αποτελείται από: α) Ερευνητές·που 

είναι μέλη του διδακτικού ερευνητικού προσωπικού του τμήματος Νομι¬ 
κής του πανεπιστημίου Αθηνών. '",·’·: 

β) Επισκέπτες εμπειρογνώμονες και συνεργαζόμενες ερευνητές που 
μπορεί να είναι μέλη Δ.Ε.Π., επισκέπτες καθηγητές, εντεταλμένοι επί¬ 
κουροι καθηγητές και ειδικοί επιστήμονες του πανεπιστημίου Αθηνών ή 
άλλου Α.Ε.Ι. 

\ · ·, -ν ’ 

γ) Μεταπτυχιακούς φοιτητές του τμήματος Νομικής του Πανεπιστη¬ 
μίου Αθηνών. , , 

2. Ο αριθμός των θέσεων του επιστημονικού προσωπικού του ινστι¬ 
τούτου ορίζεται κατά κατηγορία ως εξής:. . , . , . 

- - Οκτώ (8) θέσεις ερευνητών . ,·»- . ■· , ν 

- Οκτώ (8) θέσεις επισκεπτών εμπειρογνωμόνων;.:; ΐΐ .·'· ■■ 

- Οκτώ (8) θέσεις συνεργαζομένων ερευνητών και 

- Δέκα (10) θέσεις μεταπτυχιακών φοιτητών. 

Άρθρο 7 

Λοιπό προσωπικό· 

1. Το λοιπό προσωπικό του ινστιτούτου διακρίνεται σε: 
α) Ειδικούς λειτουργικούς επιστήμονες 

β) Ειδικές τεχνικούς επιστήμονες ... 

γ) Τεχνολόγους εφαρμογών 
δ) Τεχνικούς 
ε) Διοικητικό προσωπικό 

στ) Βοηθητικό προσωπικό ' 

2. Ο συνολικός αριθμός των θέσεων του προσωπικού αυτού ορίζεται 

σε δέκα (10). . . ·, 

3. Το εν λόγω προσωπικό απασχολείται για την εκτέλεση ειδικών 
επιστημονικών και τεχνικών εργασιών υποδομής και λειτουργίας, του 
ινστιτούτου, την υποστήριξη της έρευνας και τη στελέχωση των διοικη¬ 
τικών και οικονομικών υπηρεσιών. 

4. Η πρόσληψη του προσωπικού αυτού γίνεται ύστερα από προκή¬ 
ρυξη των θέσεων. Στην προκήρυξη αναφέρονται η.κατηγορία της θέσης, 
η ειδικότητα και τα ειδικότερα προσόντα πρόσληψης. 

’·· Η προκήρυξη των θέσεων γίνεται με απόφαση του διευθυντή και δη¬ 
μοσιεύεται σε μία (1) τουλάχιστον ημερήσια εφημερίδα της Αθήνας. 

5. Προσόντα πρόσληψης ορίζονται: α) Για τους ειδικούς λειτουργι¬ 
κούς επιστήμονες: Διδακτορικό δίπλωμα ή μεταπτυχιακός τίτλος σπου¬ 
δών ή μεταπτυχιακή εξειδίκευση σε ερευνητικό ίδρυμα της ημεδαπής ή 
αλλοδαπής, που έχουν συνάφεια με τους επιστημονικούς καί ερευνητι¬ 
κούς τομείς του ινστιτούτου. 

β) Για τους ειδικούς τεχνικούς επιστήμονες: Τα αντίστοιχα κατά ειδι¬ 
κότητα πτυχία ή διπλώματα Α.Ε.Ι. της ημεδαπής, ή ισότιμα αντίστοι¬ 
χης ειδικότητας σχολών της αλλοδαπής και εμπειρία σε θέματα υποδο¬ 
μής και υποστήριξης της έρευνας που αποδεικνύετάι από βεβαιώσεις 
σχετικής προϋπηρεσίας τους. 

γ) Για τους τεχνολόγους εφαρμογών: Τα αντίστοιχα κατά ειδικότητα 
πτυχία των Τ.Ε.Ι. ή ΚΑΤΕΕ της χώρας ή ισότιμα της αλλοδαπής και 

εμπειρία σε θέματα υποδομής και υποστήριξης της έρευνας που αποδει- 
κνύεται από βεβο’,ιώσεις σχετικής προϋπηρεσίας τους. 

6) Για τους τεχνικούς: Απολυτήριο τεχνικού λυκείου ή τεχνικής σχο¬ 
λής δευτεροβάθμιας εκπαίδευσης, ή απολυτήριο στοιχειώδους εκπαί¬ 
δευσης και εμπειρία πέντε ετών στην ειδικότητα που αποδεικνύεται από 
βεβαιώσεις προϋπηρεσίας τους. 

ε) Για το διοικητικό προσωπικό: ι) Για το προσωπικό πανεπιστημια¬ 
κής εκπαίδευσης (ΠΕ): Πτυχίο ή δίπλωμα νομικών ή πολιτικών ή οικο¬ 
νομικών επιστημών ή κοινωνιολογίας ή διοίκησης επιχειρήσεων Α.Ε.Ι. 
της ημεδαπής, ή δίπλωμα ΑΣΟΕΕ ή ΠΑΣΠΕ ή ανώτατων βιομηχανι¬ 
κών σχολών της ημεδαπής ή ισότιμο προς το πιο πάνω δίπλωμα σχο¬ 
λών της αλλοδαπής. 

ιι) Για το προσωπικό τεχνολογικής εκπαίδευσης (ΤΕ): Πτυχίο ή δί¬ 
πλωμα διοίκησης επιχειρήσεων ή λογιστικής Τ.Ε.Ι. ή ΚΑΤΕΕ ή ισότι¬ 
μων σχολών της ημεδαπής ή αλλοδαπής. Για την πρόσληψη του παρα¬ 
πάνω προσωπικού Π.Ε. και Τ.Ε. συνεκτιμάται και η γνώση μιας των 
γλωσσών Αγγλικής, Γαλλικής, Γερμανικής, Ρωσικής ή Ιταλικής που 
αποδεικνύεται από σχετικές βεβαιώσεις ή πιστοποιητικά ή με ειδική 
εξέταση. 

ιιι) Για το προσωπικό δευτεροβάθμιας εκπαίδευσης (Δ.Ε): Απολυτή¬ 
ριο γενικού λυκείου ή εξεταξίου γυμνασίου ή απολυτήριο τεχνικού - 
επαγγελματικού λυκείου του τμήματος υπαλλήλων γραφείου (διοίκη¬ 
σης) ή λογιστηρίου. Ειδικότερα οι προσλαμβανόμενοι για γραμματείς, 
πρέπει να γνωρίζουν άριστα μια από τις γλώσσες Αγγλική, Γαλλική, 
Γερμανική. Ρωσική ή Ιταλική, που διαπιστώνεται με ειδική εξέταση. 

στ) Για το βοηθητικό προσωπικό: Απολυτήριο τριτάξιου γυμνασίου ή 
δημοτικού ή ειδικότητα ή εμπειρία που ορίζεται με την προκήρυξη και 
αποδεικνύεται από σχετική βεβαίωση ή με ειδική εξέταση. 

6. Το προσωπικό του παρόντος άρθρου προσλαμβάνεται με σύμβαση 
εργασίας ιδιωτικού δικαίου ορισμένου χρόνου. Στη σύμβαση ορίζονται 
και οι καταβαλλόμενες μηνιαίες αποδοχές, το ύψος των οποίων καθορί¬ 
ζει το επιστημονικό συμβούλιο, ύστερα από εισήγηση του διευθυντή. 

Άρθρο 8 

Έκτακτο προσωπικό 

Για την κάλυψη εκτάκτων ή παροδικών αναγκών είναι δυνατή με 
απόφαση του διευθυντή η πρόσληψη προσωπικού με σύμβαση εργασίας 
ορισμένου χρόνου, πέραν του αριθμού των θέσεων που προβλέπονται στο 
προηγούμενο άρθρο, σύμφωνα με τις διατάξεις του άρθρου 24 του ν. 
1514/1985 (Α 13). 

Άρθρο 9 

Υποχρεώσεις - Δικαιώματα, 

Πειθοιρχικό δίκαιο - Λύση σύμβασης εργασίας 

1. Στο προσωπικό του ινστιτούτου, εκτός από το προσωπικό που έχει 
την ιδιότητα του μέλους Δ.Ε.Π. έχουν ανάλογη εφαρμογή οι διατάξεις 
(υποχρεώσεις - δικαιώματα) των άρθρων 14 έως και 25 του π.δ. 410/ 
1988 (Α 191). 

2. Οι διατάξεις των άρθρων 37 (έννοια πειθαρχικού αδικήματος), 38 
(πειθαρχικά αδικήματα), 39 (πειθαρχικές ποινές) και 45 (λοιπές πει¬ 
θαρχικές διατάξεις) του π.δ. 410/1988, όπως κάθε φορά ισχύουν για 
το με σύμβαση εργασίας ιδιωτικού δικαίου προσωπικού του δημοσίου, 
εφαρμόζονται και στο προσωπικό του ινστιτούτου. Πειθαρχική δικαιο¬ 
δοσία για το επιστημονικό προσωπικό εκτός από το προσωπικό που έχει 
την ιδιότητα του μέλους ΔΕΠ ασκεί ο διευθυντής του ινστιτούτου και το 
επιστημονικό συμβούλιο ενώ για το λοιπό προσωπικό ο διευθυντής. 

3. Στο προσωπικό του ινστιτούτου έχουν επίσης ανάλογη εφαρμογή 
οι διατάξεις των άρθρων 46 (περιπτώσεις λύσης της σύμβασης εργα¬ 
σίας), 47 (έκπτωση), 48 έως και 52 (απόλυση), 53 και 54 (καταγγελία 
της σύμβασης εργασίας υπό του Ινστιτούτου ή του απασχολούμενου) και 
55 (αποζημίωση). ’Οπου στις παραπάνω διατάξεις προβλέπεται λήψη 
απόφασης οργάνων ή υπηρεσιακού συμβουλίου, την απόφαση αυτή 
λαμβάνει ο διευθυντής, ύστερα από γνώμη του επιστημονικού συμβου¬ 
λίου, η οποία δεν δημοσιεύεται στην Εφημερίδα της Κυβερνήσεως. 

Άρθρο 10 

Πόροι - Διαχείριση - Απαλλαγές 

1. Πόροι του ινστιτούτου είναι: 

α) Η επιχορήγηση από τον τακτικό προϋπολογισμό του Υπουργείου 
Εθνικής Παιδείας και θρησκευμάτων για την κάλυψη των εξόδων της 
λειτουργίας και της μισθοδοσίας του προσωπικού του. 


β) Η επιχορήγηση από το πρόγραμμα δημοσίων επενδύσεων του 
Υπουργείου Εθνικής Παιδείας και θρησκευμάτων. 

γ) Έσοδα από την εκτέλεση ερευνητικών προγραμμάτων για λογα¬ 
ριασμό τρίτων (δημοσίων υπηρεσιών, διεθνών και μη οργανισμών, 
ν.π.δ.δ., ν.π.ι.δ. και ιδιωτών). 

δ) Έσοδα από την παροχή υπηρεσιών ή την πώληση των προϊόντων 
που παράγει το ινστιτούτο. 

ε) Δωρεές και άλλες παροχές τρίτων. 

στ) Επιχορηγήσεις από άλλες πηγές. 

2. Οι πόροι και τα έσοδα του ινστιτούτου από οποιαδήποτε πηγή και 
οιν προέρχονται, κατατίθενται σε λογαριασμό Τράπεζας και η ανάληψη 
διάθεση ή πραγματοποίηση οποιασδήποτε δαπάνης από το λογαριασμό 
αυτό, γίνεται με ειδική εντολή του διευθυντή ή του νόμιμα εξουσιοδοτη¬ 
μένου από αυτόν. 

3. Το ινστιτούτο απαλλάσσεται από την κατοβολή δασμών, φόρων 
και τελών οποιασδήποτε φύσης για τα εισαγόμενα από αυτό ερευνητικά 
όργανα, εξαρτήματά τους ή άλλα υλικά εξοπλισμού που είναι αναγκαία 
για την εκπλήρωση του σκοπού του, σύμφωνα με τις διατάξεις των άρ¬ 
θρων 8 και 23 παρ. 4 του Ν. 1514/1985 (ΦΕΚ 13/Ά). 

Άρθρο 11 

Προμήθειες - Εκτελέσεις εργασιών. 

1. Οι προμήθειες αναλωσίμων ή μη υλικών, οργάνων, μηχανημά¬ 
των, επίπλων και σκευών, εργαστηριακού εξοπλισμού και βιβλίων και η 
εκτέλεση εργασιών οποιουδήποτε είδους που είναι αναγκαίες για την 
εκτέλεση των ερευνητικών προγραμμάτων, πραγματοποιούνται με 
εντολή του διευθυντή του ινστιτούτου ύστερα από απόφαση του επιστη¬ 
μονικού συμβουλίου, 

2. Προμήθειες ή εκτελέσεις έργων μέχρι 500.000 δραχμές η κάθε 
μία γίνονται απευθείας χωρίς διαγωνισμό ή λήψη προσφορών, ύστερα 
από εκτίμηση των τιμών που προσφέρει η αγορά. 

3. Προμήθειες ή εκτελέσεις εργασιών δαπάνης ποσού από 500.000 
δραχμές και πάνω γίνονται με πρόχειρο μειοδοτικό διαγωνισμό και 
πλήρη αιτιολόγηση της επιλογής που κοινοποιείται στο επιστημονικό 
συμβούλιο ιδιαίτερα στην περίπτωση που δεν επιλέγεται ο μειοδότης. 

Άρθρο 12 

Μισθώσεις ακινήτων, μεταφορικών μέσων και εξοπλισμού. 

Οι μισθώσεις ακινήτων, μεταφορικών μέσων και εργαστηριακού ή 
μηχανικού εξοπλισμού που είναι αναγκαίες για την εκτέλεση των ερευ¬ 
νητικών προγραμμάτων του ινστιτούτου, πραγματοποιούνται με τον 
ακόλουθο τρόπο: 

α) Μισθώσεις που για κάθε μία το συνολικό ετήσιο μίσθωμα δεν υπερ¬ 
βαίνει τις 500.000 δραχμές γίνονται απευθείας χωρίς διαγωνισμό ή 
λήψη προσφορών, ύστερα από εκτίμηση των τιμών που προσφέρει η 
αγορά. 

β) Μισθώσεις που για κάθε μια το συνολικό ετήσιο μίσθωμα υπερβαί¬ 
νει τις 500.000 δροεχμές γίνονται με πρόχειρο μειοδοτικό διαγωνισμό 
και πλήρη αιτιολόγηση της επιλογής που κοινοποιείται στο επιστημο¬ 
νικό συμβούλιο ιδιαίτερα στην περίπτωση που δεν επιλέγεται ο μειοδό¬ 
της. 

γ) Οι παραπάνω μισθώσεις πραγματοποιούνται από τον διευθυντή 
του ινστιτούτου, ο οποίος υπογράφει και τα αναγκαία μισθωτήρια συμ¬ 
φωνητικά, ύστερα από απόφαση του επιστημονικού συμβουλίου. 

Άρθρο 13 

Οικονομικός έλεγχος. 

1. Ο τακτικός έλεγχος της οικονομικής διαχείρισης του ινστιτούτου 
και ο έλεγχος του ισολογισμού του, πραγματοποιείται κάθε χρόνο από 
δύο (2) ορκωτούς λογιστές που ορίζονται με απόφαση του διευθυντή, 
από πίνακα δέκα (10) ορκωτών λογιστών που καταρτίζεται από το διοι¬ 
κητικό συμβούλιο του Σώματος Ορκωτών Λογιστών, μετά από αίτηση 
του ινστιτούτου. Οι δαπάνες του ελέγχου βαρύνουν το ινστιτούτο. 

2. Ο έλεγχος των δαπανών ενεργείται με βάση τα παραπάνω δικαιο- 
λογητικά, δηλαδή τα σχετικά τιμολόγια και αποδείξεις των προμηθευ¬ 
τών ή δελτία παροχής υπηρεσιών, τα οποία τηρεί η οικονομική υπηρε¬ 
σία του ινστιτούτου για κάθε πραγματοποιούμενη δαπάνη. 

3. Το διαχειριστικό έτος του ινστιτούτου συμπίπτει με το οικονομικό 
έτος. Το πρώτο διαχειριστικό έτος αρχίζει την ημέρα ίδρυσης του ινστι¬ 
τούτου. 

4. Οι ορκωτοί λογιστές που ασκούν τον τακτικό έλεγχο οικονομικής 

διαχείρισης του ινστιτούτου, υποβάλλουν μέχρι το τέλος Ιουνίου κάθε 
έτους έκθεση για τη διαχείριση και τον απολογισμό του διαχειριστικού 
έτους που έληξε. Οι εκθέσεις υποβάλλονται στον Υπουργό Εθνικής Παι¬ 
δείας και Θρησκευμάτων, το επιστημονικό συμβούλιο του ινστιτούτου, 
τον διευθυντή του ινστιτούτου, καθώς και σε όλους του φορείς που επι¬ 
χορήγησαν με οποιονδήποτε τρόπο το ινστιτούτου κατά το ελεγχόμενο 
χρονικό διάστημα. 

5. Ο Υπουργός Εθνικής Παιδείας και θρησκευμάτων μπορεί να ζη¬ 
τήσει οποτεδήποτε έκτακτους ελέγχους της οικονομικής διαχείρισης 
του ινστιτούτου που διενεργούνται στην περίπτωση αυτή από Επιθεωρη¬ 
τές· του Υπουργείου Οικονομικών. 

Άρθρο 14 

Εσωτερικός κανονισμός λειτουργίας. 

Μέσα σε έξι (6) μήνες από την έναρξη λειτουργίας του ινστιτούτου, το 
επιστημονικό συμβούλιο καταρτίζει και υποβάλλει για έγκριση στον 
Υπουργό Εθνικής Παιδείας και Θρησκευμάτων τον εσωτερικό κανονι¬ 
σμό λειτουργίας του ινστιτούτου, σύμφωνα με τις διατάξεις του εδαφίου 
γ' της παραγράφου 2 του άρθρου 10 του Ν. 1771/1988 (ΦΕΚ 
71/Α-). 

Με τον εσωτερικό κανονισμό λειτουργίας ρυθμίζονται οι ειδικότερες 
αρμοδιότητες όλων των οργάνων, οι υποχρεώσεις του κάθε φύσης προ¬ 
σωπικού, ως και κάθε λεπτομέρεια που είναι αναγκαία για την εύρυθμη 
και αποδοτική λειτουργία του ινστιτούτου. 

Μέχρι την έκδοση του εσωτερικού κανονισμού λειτουργίας, τα θέ¬ 
ματα αυτά ρυθμίζονται με αποφάσεις του επιστημονικού συμβου¬ 
λίου. 

Άρθρο 15 

Διάλυση του ινστιτούτου. 

Σε περίπτωση διάλυσης του ινστιτούτου, τα περιουσιακά στοιχεία του 
περιέχονται, χωρίς άλλη διατύπωση, στο Πανεπιστήμιο Αθηνών. 

Η αναγκαία τυχόν εκκαθάριση ενεργείται από το ίδιο Πανεπιστή¬ 
μιο. 

Άρθρο 16 

Μεταβατικές διατάξεις. 

Μέχρι να λειτουργήσουν στο τμήμα Νομικής μεταπτυχιακά προ¬ 
γράμματα σπουδών, σύμφωνα με το άρθρο 81 του Ν. 1566/1985 ως 
μεταπτυχιακοί φοιτητές μπορούν να προσλαμβάνονται οι ειδικοί μετα¬ 
πτυχιακοί υπότροφοι ή οι υποψήφιοι που εκπονούν διδακτορική διατριβή 
στο τμήμα. 


Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 11 Μαΐου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΒΙΟΜΗΧΑΝΙΑΣ, ΕΝΕΡΓΕΙΑΣ ' 

ΚΑΙ ΘΡΗΣΚΕΥΜΑΤΩΝ ΚΑΙ ΤΕΧΝΟΛΟΓΙΑΣ 

ΓΙΩΡΓΟΣ Α. ΠΑΠΑΝΔΡΕΟΥ ΑΝΑΣΤΑΣΙΟΣ ΠΕΠΟΝΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 273 (4) 

Τροποποίηση του Π.Δ. 684/76 «περί διατάξεων αφορωσών την δι’ επι¬ 
βατηγών πλοίων εξυπηρέτησιν των ακτοπλοϊκών συγκοινωνιών της 

χώρας» (ΦΕΚ 249/Α'). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 παρ. 1, 167 παρ. 2 και 168 παρ. 1 
του Ν.Δ. 187/73 «περί Κώδικος Δημοσίου Ναυτικού Δικαίου» (ΦΕΚ 
261/Α'). 

2. Την αριθ. 266/6.4.1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Εμπορικής Ναυτιλίας, αποφασί¬ 
ζουμε: 

Άρθρο μόνο 

Στην παράγραφο 2 του άρθρου 7 του Π.Δ. 684/76. προστίθεται εδά¬ 
φιο (δ’), που έχει ως εξής: 

«δ) Σε δρομολογιακές γραμμές που είναι δρομολογημένα Ε/Γ - Ο/Γ 
πλοία ανοικτού τύπου, Ε/Γ - Ο/Γ πλοία κλειστού τύπου ή Ε/Γ πλοία, 
όταν απαγορεύεται η εκτέλεση δρομολογίων ορισμένων κατηγοριών 
πλοίων εξαιτίας δυσμενών καιρικών συνθηκών, για την εξυπηρέτηση 
των συγκοινωνιακών αναγκών της γραμμής, η αρμόδια για τη δρομο¬ 
λόγηση Αρχή δύναται να επιβάλλει την εκτέλεση προσθέτων εκτάκτων 
δρομολογίων σε δρομολογημένα στη γραμμή αυτή πλοία, για τα οποία 
δεν ισχύει η απαγόρευση.» · ' : 

Η ισχύς του παρόντος αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 11 Μαΐου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ. 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΑΝΤΩΝΗΣ ΝΤΕΝΤΙΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β 

» 

10.000 

Υ) 

» 

» 

» 

Γ 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

- 1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















